3.Steinar Albrigtsen: 
«Dein ist mein ganzes Herz» (fra «Das Land des Lächelns» av Franz Lehár) 

Den første av flere Carrera/Domingo/Pavarotti-klassikere denne kvelden. 
Tenorarien om den kinesiske prinsen som prøver å holde på sin østerrikske hertuginne er intens og operettesmeltende lett. 
Den kan bli noe crooneraktig i feil setting. 
Her rangler den over i noe som høres ut mer ut som et uhell fra en tysk krovert enn en kjærlighetserklæring fra en kinesisk prins. 
Steinar Albrigtsen prøver å forføre og forelske så godt han kan, men det blir mest brøling og rauting. 
Tror ikke operettekona hadde blitt overbevist til annet enn skilsmisse av dette. 
